text: 20 biler støder sammen i tæt tåge  ved Horsens
  30 marts 2014 kl. 20.37
  20 biler i kæmpe færdselsulykke på motorvej ved Horsens. Tæt tåge kan være en del af forklaringen. En person menes at være kvæstet ved ulykken.
  Omkring 20 biler kørte søndag aften kl. 22.15 ind i hinanden på motorvejen ved Gedved nord for Horsens.
  Meget tæt tåge er muligvis medvirkende årsag til ulykken, oplyser vagtchef Martin Rasmussen, Sydøstjyllands Politi.
  Politiet fik anmeldelsen om det meget store harmonikasammenstød kort efter klokken 22 søndag aften.
  - Vi har endnu ikke overblik over ulykkens omfang. Vi er på vej derud, siger vagtchefen.
  Ulykken er sket i motorvejens nordgående spor.
  Politiet opfordrer bilister til at vælge en anden vej.
  - Ude på de her kanter er der voldsom tåge, og sigtbarheden er nærmest nul. Vi ved endnu ikke, om uheldet skyldes for høj fart, siger vagtchefen til TV2news
  Vagtchefen fortæller, at en person er kommet til skade, men det vides ikke, hvor slemt.
  Uheldet skete på motorvejen i nordgående retning ved Gedved nord for Horsens.
  Politiet opfordrer bilister til at vælge en anden vej.
  